ಮಾಲ್ಡೀವಿಯನ್ ಜನಾಂಗದ ವ್ಯಕ್ತಿತ್ವವನ್ನು ದ್ವೀಪಗಳಲ್ಲಿನ ಪ್ರತಿಬಿಂಬವಾಗಿ ಜನರು ಸಂಸ್ಕಾರಗಳನ್ನು ಬೆರೆಸಿ ಭಾಷೆ ಮತ್ತು ಧರ್ಮವನ್ನು ಭದ್ರಪಡಿಸಿಕೊಂಡು ನೆಲೆಸಿರುವರು. ಪ್ರಾರಂಭದಲ್ಲಿ ಬಂದು ನೆಲೆಸಿದವರು ಬಹುತೇಕವಾಗಿ ಭಾರತದ ದಕ್ಷಿಣ ಭಾಗ ಮತ್ತು ಶ್ರೀಲಂಕಾದಿಂದ ಬಂದಿರುವವರಾಗಿದ್ದಾರೆ. ಅವರುಗಳು ಭಾರತೀಯ ಉಪಖಂಡದಲ್ಲಿ ಇಂಡೊ-ಆರ್ಯನ್ನರಿಗೆ ಭಾಷಿಕವಾಗಿ ಮತ್ತು ಜನಾಂಗೀಯಾವಾಗಿ ಸಂಬಂಧಿಸಿರುವರು. ಜನಾಂಗೀಯವಾಗಿ ಅವರನ್ನು ಮ್ಹಾಲ್ಸ್(ಸ್ಥಳೀಯವಾಗಿ ಧಿವೆಹಿಸ್) ಎನ್ನುವರು.

ಈ ದ್ವೀಪ ಸಮುದಾಯದಲ್ಲಿ ಕೆಲವು ಸಾಮಾಜಿಕ ಶ್ರೇಣೀಕರಣ ವ್ಯವಸ್ಥೆಗಳು ಇವೆ. ಆದರೆ ಈ ಶ್ರೇಣಿಕರಣ ವ್ಯವಸ್ಥೆಯು ತೀರಾ ಕಟ್ಟುನಿಟ್ಟಿನದಾಗಿಲ್ಲದಿದ್ದರೂ ಉದ್ಯೋಗ, ಆಸ್ತಿ, ಇಸ್ಲಾಮಿಕ್‌ ಸಚ್ಚಾರಿತ್ರ್ಯ ಮತ್ತು ಸಾಂಸಾರಿಕ ಬಂಧನಗಳನ್ನು ಆಧರಿಸಿದೆ. ಸಾಂಪ್ರದಾಯಿಕವಾಗಿ, ಮಾಲ್ದೀವ್ಸ್‌ನಲ್ಲಿ ಸಂಮಿಶ್ರಿತ ಜಾತಿ ಪಧ್ಧತಿಯ ಬದಲಾಗಿ, ಅವರಲ್ಲಿ ಶ್ರೀಮಂತರ ಮತ್ತು ಸಾಮಾನ್ಯ ಜನರ ನಡುವೆ ಮಾತ್ರ ಒಂದು ಭಿನ್ನತೆ ಇದೆ. ಸಾಮಾಜಿಕವಾಗಿ ಶ್ರೀಮಂತವಾಗಿರುವ ಜನರು ಮಾಲ್ಡಿವ್ಸ್‌ನ ರಾಜಧಾನಿ ಮೇಲ್‌ ಪಟ್ಟಣದಲ್ಲಿ ಕೇಂದ್ರಿಕೃತರಾಗಿರುವರು. ಸೇವಾ ಕೈಗಾರಿಕೆಗಳ ಹೊರತಾಗಿ ಇದೊಂದೆ ಪ್ರದೇಶದಲ್ಲಿ ವಿದೇಶಿ ಮತ್ತು ಇಲ್ಲಿಯ ಮೂಲ ನಿವಾಸಿಗಳು ಒಬ್ಬರಿಗೊಬ್ಬರು ಪರಸ್ಪರ ಮಾತನಾಡುವಂತಹ ವಾತಾವರಣ ಇದೆ. ಇಲ್ಲಿಯ ಮೂಲಜನರು ವಾಸಿಸುವ ಸ್ಥಳದಲ್ಲಿ ಪ್ರವಾಸಿ ಹೋಟೆಲ್‌ಗಳು ಮತ್ತು ರೆಸಾರ್ಟ್‌ಗಳು ಕಾಣಸಿಗುವುದಿಲ್ಲ. ಎರಡೂ ಗುಂಪುಗಳ ನಡುವೆ ಪರಸ್ಪರ ಸಂಪರ್ಕಕ್ಕೆ ಉತ್ತೇಜನ ಸಿಗುವುದಿಲ್ಲ.

1905 ರಲ್ಲಿನ ಜನಗಣತಿ ದಾಖಲಿಸಿದ ಪ್ರಕಾರ, ದೇಶದಲ್ಲಿ ಸರಿ ಸುಮಾರು ಜನಸಂಖ್ಯೆಯು ಮುಂದಿನ ಅರವತ್ತು ವರ್ಷದವರೆಗೂ 100,000 ಇರುತ್ತದೆ ಎಂದು ಹೇಳುತ್ತದೆ. 1965ರಲ್ಲಿ ಸ್ವಾಂತತ್ರ್ಯ ದೊರೆತ ನಂತರದಲ್ಲಿ ಜನರ ಆರೋಗ್ಯ ಸ್ಥಿತಿಯು ಸುಧಾರಿಸಿದ್ದಲ್ಲದೆ, 1978ರ ಪ್ರಕಾರ ಜನಸಂಖ್ಯೆಯು ದ್ವಿಗುಣವಾಗಿದೆ (200,000). ಅಲ್ಲದೆ 1985ರಲ್ಲಿನ ಜನಸಂಖ್ಯೆಯ ಬೆಳವಣಿಗೆ ಪ್ರಮಾಣ ಶೇಕಡ 3.4%ರ ಅಂಚಿನಲ್ಲಿದೆ. 2007ರಷ್ಟರಲ್ಲಿ ಜನಸಂಖ್ಯೆಯು 300,000 ಆಗಿದ್ದರೂ ಕೂಡ ಅದು 2000ರಲ್ಲಿನ ಜನಗಣತಿಯ ಪ್ರಕಾರ ಜನಸಂಖ್ಯೆ ಬೆಳವಣಿಗೆ ಪ್ರಮಾಣವು ಶೇಕಡ 1.9%ರಷ್ಟು ಇಳಿಕೆ ಕಂಡಿದೆ. 1978ರ ಸಮಯದಲ್ಲಿ ಜನರ ಸರಾಸರಿ ಬದುಕಿನ ವಯೊಮಿತಿಯು 46 ವರ್ಷವಾಗಿತ್ತು. ಅದು ಈಗ 72 ವರ್ಷ ಆಗಿದೆ. 1977ರಲ್ಲಿ ಶಿಶುವಿನ ಮರಣ ಸಂಖ್ಯೆಯು ಪ್ರತಿ ಸಾವಿರಕ್ಕೆ 127 ರಿಂದ 12 ಕ್ಕೆ ಇಂದು ಇಳಿದಿದೆ. ಹಾಗೂ ವಯಸ್ಕರ ಸಾಕ್ಷರತೆಯು ಶೇಕಡ 99%ರಷ್ಟಕ್ಕೆ ಬಂದು ನಿಂತಿದೆ. 90ರ ದಶಕದಲ್ಲಿ ದ್ವಿಲಿಂಗಿ ಶಾಲೆಗಳಿಗೆ ಮಕ್ಕಳ ಸೇರ್ಪಡೆಯು ಹೆಚ್ಚಾಗಿತ್ತು.
2008 ಏಪ್ರಿಲ್‌ನ ಪ್ರಕಾರ ಮೂರನೇ ಒಂದು ಭಾಗದ ಮಾಲ್ಡೀವಿಯನ್ ಜನಸಂಖ್ಯೆಗಿಂತ ಹೆಚ್ಚಿನ 70,೦೦೦ ವಿದೇಶಿ ಉದ್ಯೋಗಿಗಳು ಹಾಗೂ ಇತರ 33,000ದಷ್ಟು ಅಕ್ರಮ ನುಸುಳುವಿಕೆಯಿಂದ ದೇಶದಲ್ಲಿ ಸೇರಿಕೊಂಡ ಜನರು ಇಲ್ಲಿದ್ದಾರೆ. ಅಕ್ರಮ ನುಸುಳುವಿಕೆಯಿಂದ ಪ್ರಮುಖವಾಗಿ ದಕ್ಷಿಣ ಏಷ್ಯಾ ರಾಷ್ಟ್ರಗಳಾದ ಭಾರತ, ಶ್ರೀಲಂಕಾ, ಬಾಂಗ್ಲಾದೇಶ ಮತ್ತು ನೇಪಾಳದಿಂದ ಬಂದು ಸೇರಿದ್ದಾರೆ.

ಸ್ವಾತಂತ್ರ್ಯ
ಪ್ರವಾಸೋದ್ಯಮ
ಜನಸಾಂದ್ರತೆ
ಕೃಷಿ ಮತ್ತು ಸಣ್ಣ ಕೈಗಾರಿಕೆಗಳು